ג'יימי לין ספירס

ג'יימי לין ספירס (באנגלית: Jamie Lynn Spears; נולדה ב-4 באפריל 1991) היא שחקנית וזמרת קאנטרי אמריקאית, אחותה הקטנה של הזמרת בריטני ספירס. היא מוכרת בעיקר בשל תפקידה כזואי ברוקס בסדרה "זואי 101" מבית ניקלודיאון.

==ביוגרפיה==
ג'יימי לין ספירס, נולדה בעיר מק'קומב, מיסיסיפי שבארצות הברית, בתם של ג'יימס פארנל ספירס, קבלן בנייה במקצועו, ולין איירן, סופרת ומפיקה. היא גדלה בקנטווד במדינת לואיזיאנה ובהמשך בניו יורק. ספירס היא אחותה הקטנה של הזמרת בריטני ספירס, המבוגרת ממנה בעשור. לספירס ישנו גם אח גדול יותר, המפיק בריאן ג'יימס, יליד 1977. הוריה התגרשו ב-2002, כאשר הייתה בת 11. בשנת 2010 השניים חזרו להיות שוב יחד אך מבלי להתחתן ובשנת 2020 ככל הנראה סיימו שוב את מערכת היחסים ביניהם.

== קריירה ==

=== קריירת משחק ===
בשנת 2001 גילה את ספירס מפיק פרסומות, ושנה לאחר מכן היא כבר כיכבה בפרסומות של חברת פפסי ובשנת 2002 הופיעה בתפקיד קטן בסרט "קרוסרודס" ביחד עם אחותה, כאשר היא גילמה את דמותה הצעירה שגילמה אחותה.

ספירס הייתה חלק מצוות השחקנים של תוכנית המערכונים "כל זה" בערוץ ניקלודאון, בשנים 2002–2003. לאחר מכן עזבה לטובת סדרה אחרת באותו ערוץ, "זואי 101" בה היא גילמה בתפקיד הראשי את זואי.

ספירס דיבבה את דמותה של זהבה בסרט "Unstable Fables: The Goldilocks and the 3 Bears Show" המבוסס באופן חופשי על סיפור הילדים "זהבה ושלושת הדובים". הסרט הוא חלק מטרילוגיית סרטים של חברת ג'ים הנסון, שהתבססו כולם על סיפורי ילדים שונים. הסרט יצא לאקרנים ב-2008.

בשנת 2020 גילמה את נורין בסדרת הטלוויזיה "מגנוליות מופלאות" של רשת נטפליקס.

בשנת 2023 חזרה לגלם את זואי שגילמה בסדרה "זואי 101" בסרט "זואי 102".

=== קריירה מוזיקלית ===
ב-3 בדצמבר 2013 הוציאה בריטני ספירס את האלבום "Britney Jean" הכולל דואט עם ג'יימי בשיר "Chillin' with You".

ב-25 בנובמבר 2013, ספירס הוציאה את סינגל הבכורה שלה, בשם "How Could I Want More", מתוך המיני-אלבום הבכורה שלה, "The Journey", שיצא לאור ב-27 במאי 2014.

בשנת 2016 הוציאה את הסינגל שלה "Sleepover". בשנת 2020 הוציאה סינגל נוסף "Follow Me" יחד עם הזמרת שנטל ג׳פריז.

=== עיסוקים נוספים ===
בשנת 2023, היא השתתפה בעונה ה-32 של תוכנית המציאות "רוקדים עם כוכבים".

== חיים אישיים ==
ב-20 בדצמבר 2007, לאחר פרסום במגזין !OK, הודתה ספירס בגיל 16 כי היא בהיריון מבן זוגה בשנתיים האחרונות קייסי אולדרידג', אשר גדול ממנה בשנתיים. ההודעה עוררה גלים בתקשורת העולמית, בשל גילה הצעיר של ספירס. בין השאר נטען שבן זוגה עלול להיות מואשם בבעילת קטינה, משום שלפי החוק בלואיזיאנה, שם מתגוררת ספירס, היא טרם הגיעה לגיל ההסכמה. לאחר כמה חודשים הודיעה ספירס שהיא מאורסת לאולדרידג' מאחר שהיא רוצה לשמור את התינוק. ב-19 ביוני 2008 ילדה ספירס בת ה-17 את בתה, מאדי בריאן אולדרידג'.

על התמונה הראשונה שלה ושל התינוקת שלה שילם מגזין OK! הבריטי מיליון דולר. במרץ 2009, הודיעו ספירס ואולדרידג׳ על ביטול אירוסיהם<ref></ref><ref></ref> ועם זאת, הזוג חזר להיות ביחד בין אוגוסט 2010<ref></ref> לנובמבר באותה שנה<ref name="web.archive.org"></ref>.

לאחר הפרידה עברה ספירס עם בתה לנאשוויל, טנסי, במטרה להתחיל את הקריירה המוזיקלית שלה בתחום הקאנטרי<ref name="web.archive.org"/>. במקביל ב-2011, פיתחה מערכת יחסים עם ג׳יימי ווטסון, איש עסקים שבבעלותו שירותי תקשורת מתקדמים עבור שותפויות מדיה כשבמהלך תקופה זו הם נפרדו וחזרו עד שהכריזו על אירוסיהם במרץ 2013<ref></ref><ref></ref> והתחתנו ב-14 במרץ 2014 בניו אורלינס<ref></ref>. ב-11 באפריל 2018 ילדה ספירס את בתם המשותפת, אייבי ג׳ואן<ref></ref><ref></ref>.

==דיסקוגרפיה==
===מיני-אלבומים===
* 2014: The Journey

== פילמוגרפיה ==

=== קולנוע ===
{| class="wikitable"
!שנה
!סרט
!תפקיד
!הערות
|-
|2002
|קרוסרודס
|לוסי ווגנר הצעירה
|
|-
|2008
|The Goldilocks and the 3 Bears Show
|זהבה
|דיבוב
|-
|2023
|זואי 102
|זואי ברוקס
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2005-2002, 2020
|כל זה
|דמויות שונות
|23 פרקים
|-
|2008-2005
|זואי 101
|זואי ברוקס
|תפקיד ראשי (4 עונות); 61 פרקים 
|-
|2007
|ג'ורדן וזהו
|קירה
|פרק: "Spelling Bees"
|-
|2008
|Miss Guided
|מנדי פרנר
|פרק: "Hot Sub"
|-
|2020-הווה
|מגנוליות מופלאות
|נורין פיצ'גיבונס
|תפקיד ראשי; 10 פרקים
|-
|2023
|רוקדים עם כוכבים
|
|מתחרה
|}

==קישורים חיצוניים==

* 

* [http://www.tv.com/person/138817/summary.html ג'יימי לין ספירס ב-TV.com]
* [http://www.jamieinsider.com/page.php?id=file עובדות בסיסיות על ג'יימי לין ספירס] 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:זמרות קאנטרי אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאים ממוצא מלטזי
קטגוריה:אמריקאיות ממוצא אנגלי
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1991
קטגוריה:אמריקאים שנולדו ב-1991